Na temelju članka 11. Zakona o turističkoj pristojbi („Narodne novine“ broj: 52/19, 32/20, 42/20) i članka 5. Pravilnika o najnižem i najvišem iznosu turističke pristojbe („Narodne novine“ broj: 71/19) te članka 32. Statuta Grada Šibenika („Službeni glasnik Grada Šibenika“, broj 8/10, 5/12, 2/13, 2/18, 8/18 – pročišćeni tekst i 2/20), Gradsko vijeće Grada Šibenika na 25. sjednici održanoj 14. prosinca 2020. godine donijelo je

**O D L U K U**

**o visini turističke pristojbe za brodove na kružnom putovanju u međunarodnom pomorskom prometu kada se brod nalazi na vezu u luci ili sidrištu luke na području grada Šibenika**

Članak 1.

Ovom odlukom određuje se turistička pristojba za brodove na kružnom putovanju u međunarodnom pomorskom prometu kada se brod nalazi na vezu u luci ili sidrištu luke na području grada Šibenika kao i iznos navedene turističke pristojbe.

Članak 2.

Visina turističke pristojbe iz članka 1. ove Odluke za razdoblje od 1. studenog do 30. travnja iznosi:

|  |  |
| --- | --- |
| KAPACITET PUTNIKA  PO BRODU | IZNOS TURISTIČKE PRISTOJBE  PO BRODU (KN) |
| 50 - 200 | 1.000,00 |
| 201- 500 | 2.500,00 |
| 501 -1.000 | 5.000,00 |
| 1.001 – 2.000 | 10.000,00 |
| 2.001 – 3.000 | 15.000,00 |
| 3.001 – i više | 20.000,00 |

Visina turističke pristojbe iz članka 1. ove Odluke za razdoblje od 1. svibnja do 30. listopada iznosi:

|  |  |
| --- | --- |
| KAPACITET PUTNIKA  PO BRODU | IZNOS TURISTIČKE PRISTOJBE  PO BRODU (KN) |
| 50 - 200 | 2.000,00 |
| 201- 500 | 5.000,00 |
| 501 -1.000 | 10.000,00 |
| 1.001 – 2.000 | 20.000,00 |
| 2.001 – 3.000 | 30.000,00 |
| 3.001 – i više | 40.000,00 |

Članak 3.

Ova Odluka objavit će se u „Službenom glasniku Grada Šibenika“, a stupa na snagu 1. siječnja 2022. godine.

KLASA: 412-01/20-01/01

URBROJ: 2182/01-06/1-20-3

Šibenik, 14. prosinca 2020.

**GRADSKO VIJEĆE GRADA ŠIBENIKA**

POTPREDSJEDNIK

Stipica Protega,v.r.